趙珤

趙珤（），字德用，號古愚，福建泉州府晉江縣人，軍籍。明朝理學家、政治人物。成化乙酉解元，聯捷丙戌進士。官至廣東僉事。

生平
宋朝莊懿王趙德昭之後。成化元年（1465年）己酉科福建鄉試第一名舉人（解元）明·黄仲昭 《八闽通志》（卷五十）：成化元年己酉乡试　趙珤第一人。　黄渊　应璇第四人。(俱晋江县学。)　蒋镛南安县学。　庄政惠安县学。，二年（1466年）聯捷丙戌科進士。授刑部主事，官至廣東僉事明·黄仲昭 《八闽通志》（卷五十）：二年丙戌罗伦榜　包文户部员外郎。　趙珤广州提学佥事。(俱晋江人。)谢宁惠安人。刑部主事。，卒於官《晋江县志(道光版)》（卷之三十八　人物志名臣之二）：赵珤，字德用，号古愚，宋庄懿王德昭之后也。成化乙酉解元，丙戌进士。授官刑曹，同考会试，擢广东提学佥事。卒于官。珤造诣渊邃，尤尚气节。当擢广时，便道过家，罗文毅造家谈学，终日乃去。至广，访陈白沙，质以学问，往来诘难，不为苟同。精于鉴文，会试分校，得余姚谢文正迁卷，荐置选首，以郎署为翰林诸公所压。而珤批谢卷曰：“状元拜相必此人也。”后果如所鉴。尝校文琼州，占其文气有眚，不利远涉，不与省试。众哗然不信，固请与之，果覆舟溺海，人惊其神。所著有《四书管见》、《礼经解疑》、《纲目便览》、《宋史集要》诸编。后毁，人咸惜之。《閩中理學淵源考·卷五十八》：學憲趙古愚先生珤 趙珤，字德用，晉江人。宋宗室懿王德昭後。丞相趙公汝愚裔孫。生九歲而孤，依女兄適粵人劉簿者，益刻勵為學，尤尚志節，雖貧窶不妄納交人。粵有富人介簿求通，先生不應，謂不義而厚行將及矣。遂自粵歸。亡何，而富人果敗，其先識如此。成化元年領鄉薦第一，明年成進士。授刑部主事。先生精於鑒文能知人富貴貧賤壽夭如劵合無或爽者嘗校士禮闈，得餘姚謝遷，試牘詫曰：「宰相才也。大廷之對，必褎然舉首。」遂力薦主者後俱如所鑒。出為粵東提學僉事，便道過家，適羅一峰謫官泉州，累日相過從辨論不厭。每旰設食一蔬一豆，忻忻如也。在廣時，日以學術提醒士心校士諸州每卜其器業於文而引之所嚮士賴以成就者甚多。又嘗校文瓊州士第悉下，無與省闈試者，諸生譁然，有司亦為之請，先生曰：若不知也吾殆以全若占若等文氣有眚焉？遠涉其不利乎？衆不謂然，固以請。乃聽試當往道海上漂溺失舟，人始驚歎趙先生神人也。先生故以經術名顧，又精吏治，有粵豪漁食閭里，持吏短長，至姦人婚娶女，吏不敢問，如是者數十年。先生聞按獄得實，而置之法。為學原於人倫，言論風旨，多足感動人者。尤重禮教。是時新會陳白沙獻章論道江門，先生嘗訪之，訂以經訓之言間不合必移書再四白沙每論教人禮非所急，先生力正之曰：昔胡餘千不教人習四禮，論者至今以為疑，流風易移，何輒開斯路乎？白沙謂：德用之心，即一峰不欺之心。復書曰：一峰死，僕哭之慟以為今而後無復有如一峰者，不謂於執事見之。嘗登厓山，見元張弘範勒石，以詩斥之。親固貧又復早背諱日不能知常祭以己之生辰，必涕泣不自禁。在官嫁族女者三娶婦者五殫貲以給，而宦橐固蕭然也。年方強，卒於官。所著書有《四書管見》《禮經解疑》《綱目便覽》《宋史集要》諸編，悉燬。孫子復零替蓽門蓬戶而已。獨其遺言逸事，至今人士喜談而樂道之。丁氏自申曰：某自束髮以來，即知有先生。輒寤寐嚮往者。久之間訪其遺文，得所謂《椒軒記》讀之，蓋先生初第時作也。其言耿然有礪名砥行矜古振俗之志。而先生立身居官大節槩可想見至其文字沖雅淵懿允矣造道之言。惜乎不可多得。聞先生卒官嶺表，飄零以歸，重遭回祿之厄頃讀其外孫周君所為傳與某平日所記聞者尤核且確自周君之傳出而學校鳴之當道旌之學士大夫羣而和之先生之潛德久而彌芳矣顧采風未逮而曠典尚缺春秋俎豆邈焉未舉豈非後生者與有責哉考吾郡在成化間前有先生後有虛齋二先生里居相望先後發解登第又相繼為督學憲臣蔡先生試士江西一舉而登首拔者五十八人見於交遊書問中首舉士舒梓溪即許其魁天下後無不驗當先生為考官得餘姚謝文正試牘已物色為殿元宰輔其督學廣東也於校文中預卜人休咎其鑒識與蔡先生又同二先生德學造詣無容置論乃其品題藻鑒什不爽一此其故何哉趙以愚蔡以虛明生於愚靈生於虛卒是道也（郡志　 閩書　道南源委　越章集　丁氏三陵集）。

著作
所著有《四書管見》、《禮經解疑》、《綱目便覽》、《宋史集要》諸編，皆散佚。

遺迹
晋江城内曾有解元坊，已不存道光《晋江县志·卷之十二》。

 家族 
曾祖趙永能。祖父趙秉陽。父趙廷焕。母林氏。永感下。兄憲。弟亮、寅、輔《天一阁藏明代科举录选刊·登科录》（《成化二年进士登科录》）。

參考

相關條目
明朝解元列表

B
Category:晋江人
Category:明朝福建鄉試解元
Category:明朝刑部主事
Category:明朝廣東按察司僉事
Category:明朝理學家